રાષ્ટ્રની કઈ સમસ્યાઓની ચિંતા અને ચર્ચા રાજકીય નેતાઓ કરી રહ્યા છે? મીડિયામાં એકમાત્ર કૉંગ્રેસપ્રમુખ રાહુલ ગાંધીનાં ભાષણો અને આક્ષેપોના અહેવાલ આવી રહ્યા છે. અન્ય કોઈ નેતાના નામ `પ્રકાશ'માં નથી! કાશ્મીરમાં પાકિસ્તાની આતંક-સિનિયર તંત્રીની હત્યા-ના સમાચાર પછી નેતાઓએ નીંદા કરી. હવે કાશ્મીરમાં આપણી સેના `યુદ્ધવિરામ' - અર્થાત્ આતંક સામેના આક્રમક પગલાં બંધ રાખશે કે કાર્યવાહી ચાલુ રાખશે? આતંકવાદીઓની તાલીમી છાવણીઓ ઉપર ત્રાટકશે? અને વિપક્ષી નેતાઓ સરકારને સમર્થન આપશે? કે પછી ટીકા અને આક્ષેપબાજી ચાલુ રાખશે?